ΔΗΜΟΣ ΑΓΙΑΣ ΒΑΡΒΑΡΑΣ



***Αυτοτελές Τμήμα Δημάρχου* ΔΕΛΤΙΟ ΤΥΠΟΥ *2****/3/2*022

**Κάνουμε την αλληλεγγύη μας πράξη**

**Συγκεντρώνουμε ανθρωπιστική βοήθεια για τον δοκιμαζόμενο λαό της Ουκρανίας**

Ο Δήμος Αγίας Βαρβάρας εκφράζει τη βαθιά λύπη του για την τραγωδία που βιώνει ο Ουκρανικός λαός, μετά τη ρωσική εισβολή που είχε ως αποτέλεσμα το ξέσπασμα μίας τεράστιας ανθρωπιστικής κρίσης, με θύματα άμαχο πληθυσμό και ανθρώπους που ζουν πλέον εκτοπισμένοι, έχοντας αναγκαστεί να εγκαταλείψουν τις εστίες τους.

Για να εκφράσουμε εμπράκτως την αλληλεγγύη μας προς τους εκατοντάδες χιλιάδες πληγέντες, προβαίνουμε στη συγκέντρωση ανθρωπιστικής βοήθειας. Ειδικότερα συγκεντρώνουμε:

* Ιατροφαρμακευτικό υλικό (παυσίπονα, αντιφλεγμονώδη, γάζες, επιδέσμους, αυτοκόλλητα επιθέματα περιποίησης τραυμάτων, κουτιά πρώτων βοηθειών, οινόπνευμα, φυσιολογικούς ορούς, κ.ά.)
* Είδη βρεφικής φροντίδας (πάνες, κ.ά.)
* Είδη ατομικής υγιεινής
* Τρόφιμα μακράς διάρκειας (όσπρια, ζυμαρικά, μπισκότα, ξηρούς καρπούς, και άλλες συσκευασμένες τροφές μακράς διάρκειας, εμφιαλωμένα νερά και χυμούς, γάλατα)
* Βρεφικές τροφές και παιδικά γάλατα
* Κονσέρβες
* Δημητριακά, παξιμάδια

**Χώροι συγκέντρωσης των ειδών:**

* 1ο Κ.Α.Π.Η, Καλαντζάκου 7, τηλέφωνο: 2105690075
* Κέντρο Φιλίας & Αλληλεγγύης ,Ηρακλείου 20, Πλατεία Μακρυγιάννη, τηλέφωνο, 2105691161

Ημέρες και ώρες συγκέντρωσης των ειδών: Δευτέρα – Παρασκευή 08:00 – 14:00